PepsiCo, Pioneer by laaste hekkie | Netwerk24
PepsiCo, Pioneer by laaste hekkie
Deur Hanlie Stadler 04 Maart 2020 18:39
Argumente oor die transaksie van nagenoeg R23 miljard waardeur PepsiCo die Suid-Afrikaanse kosvervaardiger Pioneer Foods wil koop, word vanaf Donderdag deur die Mededingingstribunaal aangehoor.
PepsiCo koop die vervaardiger van Weet-Bix en Sasko. Foto: PepsiCo
Die Mededingingskommissie beveel aan dat die transaksie wel goedgekeur word, maar met ’n verbod op afleggings en ander voorwaardes.
Die saak is uniek omdat die departement van handel, nywerheid en mededinging vir die eerste keer aanvoer die transaksie is in die openbare belang omdat dit eienaarskap uitbrei, veral na voorheen benadeelde mense of werknemers.
Die bevordering van breër eienaarskap is een van die nuwe voorwaardes wat in die Wet op Mededinging vervat is.
Nagenoeg 15% van Clover gaan ná die verkryging aan ’n swartbemagtigde konsortium bekend as BEEMilk behoort.
PepsiCo besit onder meer Pepsi, Lays, Doritos en Gatorade, terwyl Pioneer Weet-Bix, Liqui-Fruit, Ceres, Sasko, Safari, Spekko en White Star maak.
Die verkryging word deur PepsiCo se plaaslike filiaal, Simba, gedoen.
Daar is geen aanduiding wanneer die tribunaal sy besluit sal aankondig nie.
Meer oor: Pepsico | Pepsi | Pioneer Foods | Mededingingstribunaal | Verkryging | Mededingingskommissie